এমন একটা ব্যাপার এসে দাঁড়িয়েছে যে যখন লক্ষ লক্ষ মানুষ
বেকার বা নিজের যোগ্যতা অনুযায়ী কাজ পাচ্ছে না
আর তাই প্রযুক্তি এই কায়িক পরিশ্রম এর ব্যাপারে কি করছে তাই নিয়ে অনেক আগ্রহ সৃষ্টি হয়েছে।
আর যখনি আমি এই কথোপকথন নিয়ে ভাবি, এটা আমায় আন্দোলিত করে
কারন এই ব্যাপারটা সত্যিকার টপিক নিয়ে ফোকাস করছে
আর একই সাথে এটা আসল ব্যাপারটা পুরোপুরি মিস করে ফেলছে।
যে টপিক এই বিষয়ের কেন্দ্রবিন্দু, তা হলো যে
এই যে এত ডিজিটাল প্রযুক্তি মানুষের জীবনে প্রভাব ফেলছে
অর্থ উপার্জনের ক্ষেত্রে, অথবা অন্যভাবে বলা যায়,
আসলে এভাবে রোবটগুলো আমাদের চাকরিগুলো কেড়ে নিচ্ছে?
এবং কিছু অভিযোগ আছে যে আসলে তেমনি হচ্ছে!
গ্রেট রিসেশন শেষ হয়েছিল যখন আমেরিকার জিডিপি তার
কিছুটা ধীরগতির অর্থনীতি তার উপরের দিকে ওঠার গতি ফিরে পেল আর কিছু
অর্থনৈতিক সূচকগুলোও ঠিকঠাক ফিরে আসতে শুরু করল এবং তারা
খুব তাড়াতাড়ি এর স্বাভাবিক গতি ফিরে পেল। বাণিজ্যিক লাভও
ছিল বেশ ভাল। এমনকি আপনি যদি ব্যাংক গুলোর লাভ দেখেন, তাহলে দেখবেন
তারা আগে যা ছিল, তার চেয়েও ভালো অবস্থায় আছে।
আর বিভিন্ন যন্ত্রপাতি আর সফটওয়্যারের উপর
বাণিজ্যিক বিনিয়োগ ছিল অন্য যে কোন সময়ের চেয়ে অনেক বেশি!
ব্যবসাগুলো তাদের চেকবুকগুলো ভালভাবে ব্যবহারের সুযোগ পাচ্ছিল।
কিন্তু তারা যা করছিল না, তা হল নিয়োগ করা।
তাই এই লাল সীমারেখা হলো চাকরি আর জনসংখ্যার অনুপাত,
অন্য কথায়, আমেরিকার কর্মক্ষম লোকেদের শতকরা হার
যাদের কাছে চাকরি আছে।
আর আমরা দেখতে পাই এটা সেই গহ্বর তৈরি করেছিল গ্রেট রিসেশনের সময়
যা এখনো আগের অবস্থায় ফিরে আসে নি।
কিন্তু এটা আসলে শুধু রিসেশন এর গল্প নয়।
আমরা যে যুগ অতিক্রম করলাম তাতে
চাকরির বৃদ্ধি ছিলো বরাবরই কম। সেটা খুব ভালো ভাবে বোঝা যায় যখন
আমরা এটাকে অন্য যুগ গুলোর সাথে ভুলনা করি এবং ২০০০ এর দিকে
আমরা এমন একটা অবস্তায় এসেছি যখন আমরা দেখছি যুগটির শুরুর
চেয়ে শেষের দিকে এসে আরও কম মানুষ
কাজ করছে! এ রকম কিছু আসলে আপনি দেখতে চান না।
আপনি যদি একটা গ্রাফ আকেঁন যেখানে সম্ভাব্য চাকরিদাতা
আর দেশের চাকরির সংখ্যাটা প্লট করা হবে, আপনি এই ফারাকটা
দেখবেন শুধু বড় হচ্ছে আর হচ্ছে!
এবং গ্রেট রিসেশন এর সময় এটা বিশাল
আমি কিছু হিসেব করেছি। আমি শেষ ২০ বছরের জিডিপি বৃদ্ধি
আর শেষ ২০ বছরের কায়িক শ্রমক্ষমতার বৃদ্ধি নিয়েছি
এবং সেগুলো একদম সোজাসাপ্টা ভাবে
উপস্থাপন করে দেখাতে চেয়েছি এই অর্থনীতি আরও কত চাকরি
বৃদ্ধি করা দরকার এবং এই রেখাটিই আমি পেয়েছি।
এটা কি ভাল না খারাপ? এটা সরকারের উপস্থাপন যাতে
কর্মক্ষম লোকজন সামনে এগিয়ে যাচ্ছে।
যদি এই বাণী সত্যিই নির্ভূল হয় তবে সেই ফারাক আর বন্ধ হবে না।
কিন্তু সমস্যাটা হলো, আমি মনে করিনা এই বাণীগুলো সত্য হবে!
বিশেষভাবে আমি মনে করি, আমার উপস্থাপন একটু বেশিই আশাব্যঞ্জক
কেননা যখন আমি এটা করেছি, আমি ভাবছিলাম যে ভবিষ্যৎ
আবার আগের মত হতে যাচ্ছে
যেখানে শ্রমদক্ষতা বাড়ছে, আর সত্যি কথা হলো আমি তা বিশ্বাস করি না।
কারন আমি যখন চারদিকে দেখছি, আমি মনে করি আমরা এখনো
প্রযুক্তির শ্রমশক্তির উপর প্রভাবটা দেখিই নি।
মাত্র কয়েক বছর আগে, আমরা দেখেছি ডিজিটাল যন্ত্রগুলো
তাদের বিভিন্ন কলা এবং ক্ষমতা গুলো দেখাচ্ছে যা তাদের কাছে আগে কখনো ছিল না।
আর তা আসলে আমরা মানুষেরা যা করে জীবিকা নির্বাহ করি,
তা করে ফেলছে। আমি কিছু উদাহরন দেই
ইতিহাস জুড়ে আপনি দেখবেন, যদি আপনি কিছু চেয়েছেন যে
কোন কিছু এক ভাষা থেকে অন্য ভাষায় রুপান্তরিত হোক,
আপনার দরকার হত একজন মানুষকে।
এখন আমাদের কাছে বিভিন্ন ভাষায় জ্ঞানী, মূহুর্তেই তা করার ক্ষমতার
অধিকারী অটোমেটিক ভাষানুবাদ করার সুবিধা বিনে পয়সায় পাচ্ছি
বিভিন্ন যন্ত্রের মাধ্যমে, যেমন উন্নত মুঠোফোন গুলোতে।
আর আমাদের অনেকেই সেগুলো ব্যবহার করেছি এবং আমরা জানি যে
এগুলো একদম নিখুঁত নয়, তবে যথেষ্ট কার্যকরী।
ইতিহাস থেকে দেখবেন, যখন আপনি চেয়েছন যে কোন কিছু লিখিত হোক
কোন আর্টিকেলে কোন রিপোর্ট, আপনার দরকার হবে কোন ব্যক্তির।
কিন্তু আর নয়! এই যে এই আর্টিকেল যেটা
ফোর্বস অনলাইনে এসেছে এ্যাপেলের আয় নিয়ে
এটা লেখা হয়েছে একটা অ্যালগরিদম ব্যবহার করে।
এটা শুধু কার্যকর নয়, এটা নিখুঁত!
অনেকে এর দিকে তাকাবেন এবং হয়ত বলবেন যে, "হ্যাঁ ঠিক আছে
ওগুলো খুব নির্দিষ্ট করে দেওয়া
আর বেশিরভাগ বুদ্ধিজীবীরা আসলে নানা বিষয়ে জ্ঞানের অধিকারী,
এবং তারা নানা বিষয়ে দক্ষতা ও পারদর্শিতার
অধিকারী, যা তারা
সময়ের সাথে পরিবর্তন হওয়া ব্যাপারগুলো নিয়ে কাজ করতে সক্ষম
আর সেটা আসলে স্বয়ংক্রিয়ভাবে করা অনেক কঠিন।"
এমন একজন দারুন চিত্তাকর্ষক বুদ্ধিজীবী হলেন
আমাদের এ সময়ের এক ব্যক্তি - কেন জেনিংস।
তিনি "জিওপ্যারডি" নামের কুইজ শো টি ৭৪ বার একটানা জিতেছেন,
৩০ লক্ষের বেশি ডলার জিতেছেন!
ঐ যে দেখুন সবার ডানে কেন দাড়িঁয়ে আছেন আইবিএম এর ওয়াটসন সুপার কম্পিউটারের পাশে
তিন - এক এ "জিওপ্যারডি" শোতে হারার পর!
তাই আমরা যখন দেখি যে প্রযুক্তি আসলে এই বুদ্ধিজীবীদের
কি করতে পারে, আমি চিন্তা করতে থাকি
এই সর্ব বিষয়ে পারদর্শী লোকেদের ব্যাপারে আসলে তেমন বিশেষ কিছু নেই।
বিশেষত আমরা যখন সিরি কে ওয়াটসন এর সাথে
লাগিয়ে দেই আর প্রযুক্তির এমন ব্যবহার শুরু করি
যখন তা আমরা কি বলি তা বুঝতে পারে
এবং আমাদের সাথেও সেভাবে তা বলতে পারে।
সিরি এখন নিখুঁত কিছু হওয়া থেকে অনেক দূরে এবং আমরা সেটা নিয়ে,
এর ভুলগুলো নিয়ে মজা করতে পারি, কিন্তু আমাদের এটা মনে রাখা প্রয়োজন যে
যদি সিরি আর ওয়াটসন এর
মুরের ল অনুযায়ী উন্নতি ঘটানো সম্ভব হয়, যেটা সম্ভবত হবেও,
সেভাবে ৬ বছর নাগাদ তারা শুধু দ্বিগুন বা চারগুন নয়,
তারা এখনকার চেয়ে ১৬ গুন বেশি উন্নত হবে!
তাই আমি ভাবতে শুরু করেছি যে, তখন বুদ্ধি লাগে এমন অনেক কাজগুলো এর দ্বারা প্রভাবিত হবে!
আর ডিজিটাল টেকনোলজি শুধু বুদ্ধির কাজ গুলোতেই প্রভাব ফেলবে না,
এগুলো জড়জগতের নানা জায়গাতেই কাজ করা শুরু করবে।
আমার সুযোগ হয়েছিল কিছুদিন আগে গুগুলের স্বয়ংক্রিয় গাড়িতে চড়বার,
আর সেটা আসলে যেমনটা শোনাচ্ছে, সে রকমি দারুন ছিলো। (হাসি)
আর আমি একদম সাক্ষী দিতে পারি যে, এটা ইউ.এস ১০১ এর
থামা আর সাথে সাথে যাওয়ার অবস্থাও খুব ভালোভাবে পার হয়েছিল!
আমেরিকার প্রায় ৩৫ লক্ষ মানুষ আছে
যারা শুধু ট্রাক চালিয়ে জীবিকা নির্বাহ করে।
আমি মনে করি তাদের মধ্যে বেশ কিছু এই প্রযুক্তি দিয়ে ক্ষতির সম্মুখীন হবেন।
আর এই মূহুর্তে মানুষের মত রোবটগুলো প্রায়
আদিম পর্যায়ে আছে। তারা বেশি কিছু করতে পারে না।
কিন্তু সেগুলো খুব দ্রুতই উন্নতি করছে আর ডারপা,
যেটা কিনা প্রতিরক্ষা মন্ত্রনালয়ের বিনিয়োগের ব্যাপারগুলো দেখে,
এই উন্নতির পথ আরও সুগম করার চেষ্টা করছে।
তাই, অল্প কথায়, হ্যাঁ এই রোবটগুলো আমাদের চাকরিগুলো নিয়ে নিতেই আসছে!
স্বল্পমেয়াদে আমরা চাকরির বৃদ্ধিটা আর উদ্দীপিত করতে পারি
উদ্যোক্তাদের উৎসাহ দিয়ে আর পরিকাঠামো নির্মাণে
বিনিয়োগ করে, কেননা আজকের রোবটগুলো এখনো
ব্রীজ মেরামত করার যোগ্যতা অর্জন করে নি।
কিন্তু খুব বেশি দূরে নয়, আমি মনে করি, এই রুমে যারা আছেন,
তাদের অনেকের জীবনকালের মাঝেই আমরা সেই অবস্থার মাঝে পড়ব
যখন আমাদের অর্থনীতি অনেক উৎপাদনক্ষম হবে,
কিন্তু এতে মানুষের কাজ করার তেমন দরকার পড়বে না।
আর এই পরিবর্তনের মধ্যে দিয়ে যাওয়া হবে আমাদের সমাজের
অন্যতম বড় একটা ব্যাপার!
ভল্টায়ার এর কারণের একটা সারমর্ম করেছেন। তিনি বলেছেন, "কাজ আমাদের
তিনটা শয়তান থেকে বাচাঁয়ঃ একঘেয়েমি, অনৈতিক্তা আর প্রয়োজনীয়তা।"
কিন্তু এত কিছুর পরও, আমি ব্যক্তিগতভাবে
এখনো ডিজিটাল এই জগতের একজন আশাবাদী ব্যক্তি এবং আমি
ভীষনভাবে বিশ্বাস করি যে এই ডিজিটাল প্রযুক্তিগুলো যেটা আমরা
তৈরি করছি, আমাদের এক আদর্শ ভবিষ্যতের দিকে নিয়ে যাবে,
কোন ভয়ানক ভবিষ্যতের দিকে নয়। আর যদি এর ব্যাখা দিতেই হয়,
তবে একটা ভীষন বড় রকমের প্রশ্ন জিজ্ঞাসা করতে চাই।
আমি জিজ্ঞাসা করতে চাই, মানব সভ্যতার ইতিহাসে সবচেয়ে
গুরুত্বপূর্ণ ঘটনাটি কি?
এখন, যদি আমি কিছু উত্তরের কথা বলি যা এই প্রশ্ন উত্তোলনের
পর পেয়েছিলাম। এটা একটা চমৎকার প্রশ্ন ছিল যা
নিঃসীম এক বিতর্কের জন্ম দিত,
কেননা কিছু মানুষ পূর্ব এবং পশ্চিমের
নানা দর্শনের কথা তুলবে
যা কি না অনেক মানুষের এই পৃথিবী সম্পর্কে ধারনা বদলে দিয়েছে!
আর যখন অন্যেরা বলবে যে, "না, আসলে সবচেয়ে বড় যে ব্যাপারটা হয়েছে
তা হলো বিভিন্ন ধর্মের সৃষ্টির পেছনে ঘটা ঘটনাগুলো,
যেগুলো মানব সভ্যতাকে বদলে দিয়েছে
এবং অগনিত মানুষের চিন্তাধারা বদলে দিয়েছে।
তখন আবার অনেকেই বলবে যে,
"আসলে যেটা সভ্যতাগুলো বদলেছে, যেটা পরিবর্তন ঘটিয়েছে,
এবং যেটা মানুষের জীবন একদম বদলে দিয়েছে তা হলো
সাম্রাজ্যগুলো। তাই মানুষদের মাঝে সবচেয়ে বড় ঘটনাগুলো
হলো বিজয়ের আর যুদ্ধের।"
আর তখনি দেখবেন আরেক দল বলে উঠবে,
"প্লেগের কথা কিন্তু ভুলে যেও না।" (হাসি)
কিছু আশাব্যঞ্জক উত্তরও রয়েছে এই প্রশ্নের,
যেমন কিছু মানুষ আমাদের অনুসন্ধানের যুগের কথা বলে,
এবং কি করে আমাদের এই বিশ্বের দুয়ার খুলে গেলো।
অনেকে হয়ত বুদ্ধিগত অর্জনগুলো
যেমন গণিতে আমাদের অর্জনের কথা বলবে যা আমাদের
এই বিশ্বকে সত্যিকারভাবে বুঝতে সাহায্য করেছিলো। অনেকেই আবার ঐ সময়ের কথা বলে
যখন বিজ্ঞান আর কলার অভূতপূর্ব উন্নতি ঘটেছিল।
আর এই বিতর্ক এমনিভাবে চলতেই থাকবে।
এটা শেষ হবার নয়, এর উপসংহারও নেই এবং
এর শুধুমাত্র একটা করে উত্তরও নেই। কিন্তু আপনি যদি আমার মত একটু গুরু হন
তাহলে আপনি বলবেন, "তথ্যগুলো কি বলে?"
আর সত্যিই যদি আপনি গ্রাফে প্লট করা শুরু করেন যে কি আমাদের কাছে সত্যিই গুরুত্বপূর্ণ,
যেমন পৃথিবীর জনসংখ্যা
বা সামাজিক উন্নয়ন মাপা
কিংবা কোন সমাজের উন্নতির পর্যায়
তবে এই উপায়ে আপনি দেখবেন যে
মানব সভ্যতার বড় ঘটনাগুলোতে
এই বাকঁ গুলো যেন অনেক বেশি বেকেঁ যাচ্ছে।
আর তাই আপনি যখন এভাবে তথ্য গুলো প্লট করতে থাকবেন,
আপনি অনেক তাড়াতাড়ি অনেক অদ্ভুত সিদ্ধান্তে পৌছাবেন!
আপনি আসলে এই সিদ্ধান্তে পৌছাবেন যে এই ঘটনাগুলো আসলে
তেমন ব্যাপকভাবে কিছু করে নি! (হাসি)
এগুলো এক বিন্দু পরিমান বাকঁ খাওয়াতে পারে নি বক্ররেখাটিকে। (হাসি)
কিন্তু একটা ঘটনা আছে, একটা উন্নতির গল্প
যা এই মানবসভ্যতার রেখা একদম ৯০ ডিগ্রির একটা বাকঁ এনে দিয়েছে!
আর সেটা প্রযুক্তির গল্প!
বাষ্প ইঞ্জিন আর এর সাথের অন্য প্রযুক্তিগুলো যেটা
পৃথিবীব্যাপী শিল্প বিপ্লবের সূচনা করেছিল
এবং তা মানব সভ্যতাকে এমনভাবে প্রভাবিত করেছে যে,
ইতিহাসবিদ ইয়ান মরিসের ভাষায়,
এটা এর আগে যা কিছু উন্নতি হয়েছিল, তা যেন একটা ঠাট্টার মত মনে হতে লাগাতে শুরু করেছিল!
আর তারা এটা করেছিল আমাদের পেশীর ক্ষমতাকে
অসীমের সাথে গুণ করে, পেশীর সব সীমাবদ্ধতাকে অতিক্রম করে!
এখন আমরা সেই অবস্থার মাঝে আছি,
যখন আমরা আমাদের মস্তিষ্কের সীমাবদ্ধতা কাটিয়ে ওঠার চেষ্টা করছি
আর সেই সাথে অসীমের সাথে আমাদের মানসিক শক্তিকে গুণ করছি।
আর কেন এটা আমদের পেশীর সীমাবদ্ধতা কাটিয়ে ওঠার চেয়ে
বড় কিছু নয়?
তাই আমি নিজের কথা বারবার বলার ঝুঁকি নিয়েও বলতে চাই,
যখন আমি দেখি এই ডিজিটাল প্রযুক্তি আসলে এখন কি করতে চলেছে,
আর আমাদের যাত্রার আসলে অনেক বাকি আছে
এবং আমি দেখি কি হতে চলেছে আমাদের এই অর্থনীতিতে
আর আমাদের সমাজে। আমার একমাত্র উপসংহার হলো যে,
আমরা আসলে কিছুই দেখিনি! সব চেয়ে ভালো সময় এখনো সামনে।
আমি একটা উদাহরন দেই।
অর্থনীতি শক্তি দিয়ে চলে না। এটা মূলধন দিয়েও চলে না,
কায়িক শ্রম দিয়েও না। অর্থনীতি চলে চিন্তাগুলো দিয়ে!
আর তাই সৃষ্টির কাজ, নতুন ধারার চিন্তা তৈরির কাজ হল
সবচেয়ে শক্তিশালী মৌলিক কাজগুলোর মধ্যে অন্যতম,
যা আমরা কোন অর্থনীতিতে করতে পারি।
এবং এভাবেই আসলে নতুন কিছু আমরা করে আসছি।
আর আমরা এমনি প্রায় একি রকম মানুষও খুঁজে পাব!
(হাসি)
আমরা তাদের সেরা প্রতিষ্ঠানগুলো থেকে বের করে আনব, তারপর তাদের
অন্য সেরা প্রতিষ্ঠানগুলোতে পাঠাব এবং নতুন কিছু ঘটার অপেক্ষা করব।
এখন -- (হাসি) --
একজন সাদা মানুষ হিসেবে যে তার পেশাদার জীবনের পুরো অংশই
এমআইটি আর হার্ভাডে কাটিয়ে এসেছে, আমার এতে কোন আপত্তি নেই। (হাসি)
কিন্তু অন্য অনেকের আপত্তি আছে এবং তারা আসলে ভোজসভায় হঠাৎ করে ঢুকে পড়েছে
আর ভোজসভার ড্রেস কোড যে নতুন কিছু সৃষ্টি তা বেমালুম ভুলে গেছে!
(হাসি)
আর এই যে এখানে দেখুন টপ কোডার প্রোগ্রামিং প্রতিযোগিতার বিজয়ীরা
আর আমি আপনাদের নিশ্চিত করে বলে দিতে পারি, এতে কারো কিছু এসে যায় না যে
কোথায় এই বাচ্চাগুলো বড় হয়েছে, কোথায় স্কুলে গেছে
অথবা তারা দেখতে কেমন। অন্যরা শুধু ভাবে
এদের কাজের মান নিয়ে, তাদের চিন্তার মান নিয়ে।
এবং আমরা বারবার এটা হতে দেখি
এই প্রযুক্তিনির্ভর বিশ্বে।
নতুন কিছু তৈরির প্রয়াস তাই এখন আরো উন্মুক্ত,
আরো ব্যাপক, আরো স্বচ্ছ এবং আরো মেধা নির্ভর,
এবং তাই হতে থাকবে - এমআইটি বা হার্ভাড যাই মনে করুক না কেন
এবং আমি এই উন্নতি নিয়ে এর চেয়ে বেশি খুশি হতে পারবনা!
আমি প্রায়শই শুনি "হ্যাঁ, আমি সবই মানছি,
কিন্তু প্রযুক্তি আসলে ধনী দেশগুলোর জন্যে একটা মাধ্যম
এবং যেটা হচ্ছে যে এই ডিজিটাল যন্ত্রগুলো পিরামিডের নিচের
হতভাগা মানুষগুলোর জন্য কিছুই করছে না।"
আমি পরিস্কারভাবে এর উত্তরে বলতে চাইঃ সব বাজে কথা।
পিরামিডের এই নিচতলা আসলে এই প্রুযুক্তি থেকে ব্যাপকভাবে উপকৃত হচ্ছে।
অর্থনীতিবিদ রবার্ট জেনসেন একটা দারুন গবেষণা করেছেন
কিছু পূর্বে তিনি গভীরভাবে
ভারতের কেরালার জেলে গ্রামগুলোতে কি হচ্ছে তা পর্যবেক্ষণ করেছেন।
তারা যখন প্রথমবারের মত মোবাইল পেল
এবং আপনি যখন ত্রৈমাসিক অর্থনীতির জার্নালে লিখবেন,
আপনাকে অত্যন্ত কাঠখোট্টা আর সতর্কভাবে লিখতে হবে,
কিন্তু আমি যখন তার লেখাটা পড়লাম, আমার মনে হলো জেনসন যেন চিৎকার করে আমাদের বলছেন
দেখ দেখ এটা একটা বিশাল ঘটনা।
দাম স্থির হচ্ছে, মানুষ তাদের অর্থনৈতিক পরিকল্পনা করতে পারছে।
অপচয় কম হলো না, এটা যেন নিশ্চিহ্ন হয়ে গেলো।
আর সেই সাথে ঐ গ্রামগুলোর ক্রেতা আর বিক্রেতাদের জীবন
বেশ ভালোভাবে বদলে গেলো।
এখন আমার মনে হয় না যে জেনসন অনেক ভাগ্যবান ছিলেন
আর এমন এক জায়গায় গিয়ে পড়েছিলেন যেখানে
প্রযুক্তি কিছু গ্রামের চেহারা বদলে দিচ্ছিল।
ওখানে যা হলো তা খুব সতর্কের সাথে তিনি লিখে রাখলেন
যা কিনা প্রযুক্তি কোন পরিবেশ বা মানব সমাজে
প্রথমবারের মত এলে হয়।
এই মানুষগুলোর জীবন, তাদের কল্যাণ দারুনভাবে উন্নতি লাভ করল।
তাই আমি যখন এই প্রমাণাদি গুলো দেখি এবং ভাবতে শুরু করি
আমদের সামনে কি আসছে, আর আমি ভীষণরকম ডিজিটাল বিশ্বের প্রতি
আশাবাদী হয়ে পড়ি এবং ভাবতে শুরু করি ঐ চমকপ্রদ কথাগুলো
যা পদার্থবিৎ ফ্রিম্যান ডাইসন বলেছেন
হয়ত আসলেই অত্যুক্তি নয়। এটাই একটা নির্ভুল মূল্যায়ন যা আমাদের চারপাশে ঘটছে।
আমাদের এই ডিজিটাল প্রযুক্তিগুলো অনেক বড় উপহার!
আর তাই আমরা অনেক ভাগ্যবান এমন একটা সময়ে বাস করতে পেরে
যখন কি না এই প্রযুক্তি চারদিকে ছড়িয়ে পড়ছে,
আর এর মাত্রা বড় হচ্ছে
এবং সেই সাথে আরও গভীরে ছড়িয়ে পড়ছে এই বিশ্বে।
তাই হ্যাঁ, রোবটগুলো আমাদের চাকরিগুলো নিয়ে নিচ্ছে
কিন্তু এর উপর ফোকাস করলে আসল ব্যাপারটা একদম মিস হয়ে যায়।
আর সেটা হল যে, আমরা সময় পাচ্ছি অন্য কিছু করবার
আর আমরা যা করতে চলেছি, সে ব্যাপারে আমি অনেক আত্মবিশ্বাসী,
আর সেটা হলো এই বিশ্ব হতে দারিদ্রতা, দাসত্ব
আর দুর্দশা থেকে মুক্তি। আমি বিশ্বাস করি আমরা শিখতে চলেছি
কি করে আর সহজ উপায়ে এই ধরিত্রীতে বাস করা যায়।
আমি প্রবলভাবে আস্থা রাখি এই ডিজিটাল যন্ত্র আর মাধ্যমগুলোর উপরে
যার গভীরতর ব্যবহারের মাধ্যমে আমরা
এটাকে এত উপকারী করে ফেলব যে এটা আগে যা কিছু এসেছিল, সব কিছুকে
একদম একটা নিরেট ঠাট্টা বানিয়ে দেবে।
আমি শেষ করব সেই ব্যক্তির কথা দিয়ে যে কি না
ডিজিটাল প্রযুক্তির উন্নয়নের একদম প্রথম সারিতে বসে ছিল
আমাদের পুরোনো বন্ধু কেন জেনংস। আমি তার সাথে আছি।
আমি তার কথা গুলোর পুনরাবৃত্তি করতে চাই,
"আমি নিজে অন্তত স্বাগত জানাচ্ছি আমাদের নতুন কম্পিউটার মহারাজদেরকে" (হাসি)
ধন্যবাদ সবাইকে। (করতালি)